श्वसन चिकित्सा

श्वसन चिकित्सा (Pulmonology या pneumology या espirology या respiratory medicine) श्वसन पथ से सम्बन्धित रोगों की चिकित्सा की विशिष्टता का क्षेत्र (speciality) है। यह आन्तरिक चिकित्सा की एक शाखा माना जाता है तथा सघन देख-भाल चिकित्सा से संबंधित है। श्वसन चिकित्सा में प्रायः ऐसे रोगियों की चिकित्सा करनी होती है जिनको जीवनरक्षक (life support) और यांत्रिक श्वसन की आवश्यकता होती है। श्वसनचिकित्सक विशेष रूप से न्युमोनिया, दमा (आस्थमा), क्षयरोग, एम्फीसेमा, छाती के जटिल संक्रमणों आदि की चिकित्सा के लिए प्रशिक्षित किये जाते हैं।